Η **Γιάντρανκα Κόσορ** (*Jadranka Kosor*, 1 Ιουλίου 1953-) είναι πολιτικός και πρώην δημοσιογράφος από την Κροατία. Έγινε η πρώτη γυναίκα πρωθυπουργός στη χώρα της και υπηρέτησε από τις 6 Ιουλίου του 2009, έπειτα από την παραίτηση του πρωθυπουργού Ίβο Σάναντερ μέχρι τις 23 Δεκεμβρίου 2011. Έχει έναν γιο και ομιλεί απταίστως αγγλικά. Το 2010 βραβεύτηκε από το περιοδικό *Glamour* για την προσήλωσή της σε θέματα γυναικών, με τον τίτλο "Γυναίκα της Χρονιάς".

Πρώτα χρόνια και δραστηριότητα στα ΜΜΕ
--------------------------------------

Γεννήθηκε στο Πάκρατς με το όνομα Γιάμπρανκα Βλαϊσαβλιεβιτς (Jadranka Vlaisavljević) την 1η Ιουλίου του 1953. Ολοκλήρωσε την πρωτοβάθμια εκπαίδευση στο Λίπικ. Συνέχισε τις σπουδές της στο Ζάγκρεμπ και ακολούθησε νομικές σπουδές. Εν συνεχεία εργάστηκε ως δημοσιογράφος και ανταποκρίτρια , από το 1972, για το *Večernji list* και το *Radio Zagreb*. Στη διάρκεια του πολέμου της Ανεξαρτησίας της Κροατίας ήταν παραγωγός ραδιοφωνικής εκπομπής. Η εκπομπή της πραγματευόταν θέματα που είχαν να κάνουν με τα προβλήματα των προσφύγων και των ανάπηρων βετεράνων του πολέμου. Την περίοδο εκείνη ήταν για μικρό χρονικό διάστημα ανταποκρίτρια και στο BBC. Βραβεύτηκε από την Κροατική Ένωση Δημοσιογράφων για το έργο της, όπως επίσης και από την Ευρωπαϊκή Κοινότητα για το ανθρωπιστικό της έργο.

Συγγραφέας
----------

Η Κόσορ έγραψε ποιήματα, τα οποία εκδόθηκαν το 1971, ως ποιητική συλλογή, με το όνομα *Koraci*. Συνολικά έχει εκδώσει 4 βιβλία, εκ των οποίων δύο ποιητικές συλλογές.

Πολιτική καριέρα
----------------

Το 1995 έγινε μέλος του Κοινοβουλίου της Κροατίας, με το κόμμα της Κροατικής Δημοκρατικής Ένωσης (HDZ). Υπηρέτησε επίσης την περίοδο εκείνη ως αντιπρόεδρος του κοινοβουλίου. Από το 1999 ως το 2000 ήταν πρόεδρος του Συλλόγου Γυναικών του HDZ , Καταρίνα Ζρίνσκι. Χάρη στην Κόσορ, διπλασιάστηκε ο αριθμός των εκλεγμένων γυναικών βουλευτών, στις βουλευτικές εκλογές του 2000.

Από το 1995 ως το 1997 ανέλαβε αντιπρόεδρος του HDZ και το 2002 επανήλθε στη θέση αυτή. Διορίστηκε υπουργός για θέματα οικογένειας, βετεράνων του πολέμου και αλληλεγγύης ανάμεσα στις γενεές το 2003 στην κυβέρνηση του Ίβι Σάναντερ.

Στη συνέχεια έλαβε το χρίσμα του HDZ και έγινε υποψήφια στις προεδρικές εκλογές του 2005. Στον πρώτο γύρο των εκλογών, ο οποίος διεξήχθη στις 2 Ιανουαρίου, κατάφερε να προηγηθεί του Μπόρις Μίκσιτς με μικρή διαφορά (20,31% έναντι 17,7% για τον Μίκσιτς) και αναμετρήθηκε στον δεύτερο γύρο με τον Στίπε Μέσιτς, ο οποίος έλαβε στον πρώτο γύρο 48,9%. Ωστόσο, στον δεύτερο γύρο, ο οποίος διεξήχθη στις 16 Ιανουαρίου του 2005, ο Μέσιτς κέρδισε με 65,9% των ψήφων έναντι 34% για την πρώτη γυναίκα που ήταν υποψήφια σε προεδρικές εκλογές στην Κροατία.

Τον Ιούλιο του 2009 ανέλαβε πρόεδρος της Κροατικής Δημοκρατικής Ένωσης, μετά την παραίτηση του Σάναντερ.

Πρωθυπουργός
------------

Την 1η Ιουλίου του 2009 ο πρωθυπουργός Ίβο Σάναντερ παραιτήθηκε και υπέδειξε την Κόσορ για την επόμενη πρωθυπουργό. Στις 3 Ιουλίου έλαβε από τον πρόεδρο Μέσιτς εντολή σχηματισμού κυβέρνησης και ο διορισμός της εγκρίθηκε από το κοινοβούλιο στις 6 Ιουλίου. Η νέα κεντροδεξιά κυβέρνηση συνασπισμού έλαβε την έγκριση 83 βουλευτών, ενώ 45 ψήφισαν κατά από τους 128 παρόντες βουλευτές επί συνόλου 153 εδρών.

Διεθνείς σχέσεις
----------------

Το 2008 η Κόσορ επισκέφθηκε το Πεκίνο και είχε συνάντηση με τον πρόεδρο της Κίνας, Χου Ζιντάο. Επίσης, ήταν παρούσα στα εγκαίνια των Θερινών Παραολυμπιακών Αγώνων.

Διαδοχή
-------

Στα τέλη του 2011 την διαδέχθηκε στην πρωθυπουργία ο Ζόραν Μιλάνοβιτς.

Παραπομπές
----------

1. ↑  (Γερμανικά, Αγγλικά) *FemBio database*. 31324. Ανακτήθηκε στις 9  Οκτωβρίου 2017.
2. ↑  (Γερμανικά) *Εγκυκλοπαίδεια Μπρόκχαους*. kosor-jadranka.
3. ↑  (Γερμανικά) *Munzinger Personen*. 00000027949. Ανακτήθηκε στις 9  Οκτωβρίου 2017.
4. ↑  *Τσεχική Εθνική Βάση Δεδομένων Καθιερωμένων Όρων*. js20211107754. Ανακτήθηκε στις 1  Μαρτίου 2022.
5. ↑  «Η πρωθυπουργός της Κροατίας Γ. Κόσορ μεταξύ των «Γυναικών της Χρονιάς». Καθημερινή. 3 Νοεμβρίου 2010. [*νεκρός σύνδεσμος*]
6. 1 2 3 4  «Jadranka Kosor (Μέλη της Κυβέρνησης)». Αρχειοθετήθηκε από το πρωτότυπο στις 19 Ιανουαρίου 2008. Ανακτήθηκε στις 8 Ιουλίου 2009.
7. ↑  «Jadranke Kosor: ljepotica i vunderkind». Slobodna Dalmacija. [*νεκρός σύνδεσμος*]
8. ↑  Manon Tremblay, Yvonne Galligan; *Sharing power: women, parliament, democracy*. Ashgate Publishing, Ltd. 2005. (p. 133)
9. ↑  «Ο Μέσιτς θα Αναμετρηθεί με την Κοσόρ στις Επαναληπτικές Εκλογές της Κροατίας». SE Times. 3 Ιανουαρίου 2005.
10. ↑  «Angus Reid Global Monitor». Election Tracker, Κροατία. 2005. Αρχειοθετήθηκε από το πρωτότυπο στις 24 Νοεμβρίου 2007. Ανακτήθηκε στις 8 Ιουλίου 2009.
11. ↑  «Croatia closer to first woman PM». BBC.
12. ↑  «Γυναίκα η επόμενη πρωθυπουργός της Κροατίας». Ο Φιλελεύθερος. 4 Ιουλίου 2009. [*νεκρός σύνδεσμος*]
13. ↑  «Kosor Approved Croatia PM, Vows To Tackle Budget». javno. 7 Ιουλίου 2009. Αρχειοθετήθηκε από το πρωτότυπο στις 29 Μαΐου 2012. Ανακτήθηκε στις 7 Ιουλίου 2009.
14. ↑  «Η πρώτη γυναίκα πρωθυπουργός στην Κροατία». Σημερινή. 7 Ιουλίου 2009.
15. ↑  «Jadranka Kosor u posjetu kod kineskog predsjednika». *Javno.com*. [*νεκρός σύνδεσμος*]

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Γιάντρανκα Κόσορ** |

* Βιογραφικό σημείωμα της πολιτικού στην ιστοσελίδα της κροατικής κυβέρνησης

  


|  |  |  |  |  |
| --- | --- | --- | --- | --- |
| 

| π • σ • ε
Πρωθυπουργοί της Δημοκρατίας της Κροατίας (1990-) |
| --- |
|  |
| 
* Στίπε Μέσιτς
* Γιόζιπ Μανόλιτς
* Φράνιο Γκρέγκουριτς
* Χρβόγιε Σάρινιτς
* Νικίτσα Βαλέντιτς
* Ζλάτκο Μάτεσα
* Ίβιτσα Ρατσάν
* Ίβο Σάναντερ
* Γιάντρανκα Κόσορ
* Ζόραν Μιλάνοβιτς
* Τίχομιρ Ορεσκόβιτς
* Αντρέι Πλένκοβιτς
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16462686
* LCCN: n94095761
* ISNI: 0000 0000 3501 1907
* GND: 1195452411
* SUDOC: 267803184
* NKC: js20211107754

 |

 |